437.90 REGOLI DWAR L-IĠJENE TA’ OĠĠETTI TA’ L-IKEL L-AVVIŻ LEGALI 385 ta’ l-2005. L-AVVIŻ LEGALI 385 ta’ l-2005. 1. Titolu, skopu applikabilità. (1) It-titolu ta’ dawn ir-regoli hu Regoli dwar l-Iġjene ta’ Oġġetti ta’ l-Ikel. (2) L-iskop ta’ dawn ir-regoli hu biex jimplimenta d-Direttiva tal-Kunsill ta’ l-Unjoni Ewropea Nru. 93/43/KEE dwar l-iġjene ta’ oġġetti ta’ l-ikel, minn hawn ’il quddiem imsejħa "id-Direttiva ". (3) Dawn ir-regoli għandhom l-iskop li jistabbilixxu r-regoli ġenerali dwar l-iġjene ta’ l-oġġetti ta’ l-ikel u l-proċeduri għall-verifika ta’ osservanza ta’ dawn ir-regoli. Tifsir. 2. Għall-finijiet ta’ dawn ir-regoli, għandhom japplikaw dawn it-tifsiriet li ġejjin: "l-Att " tfisser l-Att dwar is-Servizzi Veterinarji; Kap. 437. Kap. 437. " l-awtorità kompetenti " tfisser is-Servizzi Veterinarji f’Malta kif provdut fl-artikolu 2 ta’ l-Att; "iġjene ta’ l-ikel " hawn iżjed ’il quddiem imsejħa "iġjene" tfisser il-miżuri kollha neċessarji sabiex tiġi żgurata s-sigurtà u t-tjubija għas-saħħa ta’ l-oġġetti ta’ l-ikel. Il-miżuri għandhom ikopru l-istadji kollha wara l-produzzjoni primarja (din ta’ l-aħħar tinkludi, pereżempju, il-ħsad, it-tbiċċir u t-taħlib), waqt il-preparazzjoni, l-ipproċessar, il-manifattura, l-ippakkjar, il-ħażna, it-trasport, id-distribuzzjoni, l-immaniġġar u l-offerta għall-bejgħ jew provvista lill-konsumatur; " il-Komunità " tfisser il-Komunità Ewropea kif mwaqqfa taħt it-Trattat li jistabbilixxi l-Komunità Ewropea; " il-Kummissjoni " tfisser il-Kummissjoni ta’ l-Unjoni Ewropea; "ikel tajjeb għas-saħħa " tfisser ikel li jkun tajjeb għall-konsum mill-bniedem f’dak li għandu x’jaqsam ma’ iġjene; "negozju ta’ l-ikel " tfisser kull impriża, kemm għall-profitt kemm mhux għall-profitt, u kemm pubblika kemm privata, li twettaq xi waħda jew aktar minn dawn li ġejjin: il-preparazzjoni, l-ipproċessar, il-manifattura, l-ippakkjar, il-ħażna, it-trasport, id-distribuzzjoni, l-immaniġġar u l-offerta għall-bejgħ jew provvista ta’ oġġetti ta’ l-ikel; " Stat Membru " tfisser Stat li huwa Membru tal-Komunità Ewropea. 3. (1) Il-preparazzjoni, l-ipproċessar, il-manifattura, l-ippakkjar, il-ħażna, it-trasport, id-distribuzzjoni, l-immaniġġar u l-offerta għall-bejgħ jew provvista lill-konsumatur għandhom isiru b’mod iġjeniku. (2) L-operaturi tan-negozji ta’ l-ikel għandhom jidentifikaw kull pass fl-attività tagħhom li jkun essenzjali sabiex tiġi żgurata s-sigurtà ta’ l-ikel u sabiex jiżguraw li jiġu identifikati proċeduri adegwati ta’ sigurtà, implimentati, miżmumin u riveduti abbażi tal-prinċipji li ġejjin, użati għall-iżvilupp ta’ sistema ta’ HACCP (Analizi ta’ periklu u punti kritiċi ta’ kontroll): (i) l-analiżi tal-perikli potenzjali ta’ l-ikel f’operazzjoni ta’ negozju ta’ l-ikel, (ii) l-identifikazzjoni ta’ punti f’dawn l-operazzjonijiet fejn jistgħu iseħħu perik li ġejjin mill-ikel, (iii) id-deċiżjoni dwar liema mill-punti identifikati huma essenzjali għas-sigurtà ta’ l-ikel, il-punti kritiċi, (iv) l-identifikazzjoni u l-implementazzjoni ta’ kontroll effettiv u l-proċeduri ta’ ħarsien ta’ dawk il-punti kritiċi, (v) ir-reviżjoni ta’ l-analizi tal-perikli ta’ l-ikel, il-punti kritiċi ta’ kontroll u l-kontroll, (vi) il-proċeduri perjodiċi ta’ monitoraġġ u kull meta jitbiddlu l-operazzjonijiet tal-kummerċ ta’ l-ikel. (3) Operaturi ta’ negozji ta’ l-ikel għandhom jikkonformaw ruħhom mar-regoli ta’ l-iġjene kif elenkati fl-Iskeda. Derogi minn ċerti disposizzjonijiet ta’ dik l-Iskeda jistgħu jingħataw skond il-proċedura kif msemmija fl-Artikolu 14 tad-Direttiva. 4. Mingħajr preġudizzju għar-regoli aktar speċifiċi tal-Komunità, kriterji mikrobijoloġiċi u dawk ta’ kontroll tat-temperatura għal ċerti kategoriji ta’ oġġetti ta’ l-ikel jistgħu jiġu adottati f’konformità mal-proċedura stipulata fl-Artikolu 14 tad-Direttiva u wara konsultazzjoni mal-Kumitat Xjentifiku għall-Ikel kif imwaqqaf bid-Deċiżjoni 74/234/KEE. 5. Gwidi għal prattika ta’ iġjene tajba. (1) L-Istati Membri għandhom jinkoraġġixxu l-iżvilupp ta’ gwidi ta’ prattika tajba ta’ iġjene illi jistgħu jintużaw volontarjament mill-impriżi ta’ l-ikel bħala gwida lejn il-konformità mad-disposizzjonijiet tar-regola 3. (2) Meta l-gwidi għal prattika tajba ta’ iġjene msemmija fis-subregola (1) jiġu żviluppati, dawn għandhom jiġu żviluppati kif ġej: (i) mis-setturi tan-negozji ta’ l-ikel u mir-rappreżentanti ta’ partijiet oħra interessati, bħalma huma awtoritajiet adatti u gruppi ta’ konsumaturi, (ii) b’konsultazzjoni ma’ interessi li jiġu sostanzjalment milqutin, inklużi l-awtoritajiet kompetenti, (iii) meta jkun adatt, wara li jitqiesu l-Kodiċi ta’ Prattika Internazzjonali Kif Rakkomandat, Prinċipji Ġenerali ta’ l-Iġjene ta’ l-Ikel tal-Codex Alimentari us. (3) Il-gwidi msemmija fis-subregoli) jistgħu jiġu żviluppati taħt il-pat roċinju ta’ istitut ta’ standards nazzjonali msemmi fil-lista 2 ta’ l-Anness mad-Direttiva tal-Kunsill 83/189/KEE tat-28 ta’ Marzu, 1983 il li jistabbilixxi proċeduri għall-għoti ta’ informazzjoni fil-qasam ta’ standards tekniċi u regolamenti. (4) L-Istati Membri għandhom jevalwaw il-gwidi għal prattika tajba ta’ iġjene msemmija fis-subregoli) bil-għan li jiġi determinat il-limitu sa fejn jista’ jkun hemm preżunzjoni ta’ konformità mar-regola 3. (5) L-Istati Membri għandhom jgħaddu lill-Kummissjoni dawk il-gwidi għall-prattika tajba ta’ iġjene illi jassumu illi huma konformi ma’ l-Artikolu 3 tad-Direttiva. Il-Kummissjoni għandha tħejji dawn il-gwidi għad-disposizzjoni ta’ l-Istati Membri. (6) Meta xi Stat Membru wieħed jew aktar, jew il-Kummissjoni, jikkunsidraw illi, għall-iskopijiet ta’ armonizzazzjoni, jista’ jkun hemm bżonn ta’ gwidi ta’ prattika ta’ iġjene illi għandhom jiġu żviluppati fuq bażi Ewropea (hawn iżjed ’il quddiem imsejħa ‘gwidi Ewropej għal prattiċi tajba ta’ iġjene’), il-Kummissjoni għandha tikkonsulta lill-Istati Membri fil-kuntest tal-Kumitat Permanenti dwar l-Oġġetti ta’ l-Ikel skond l-Artikolu 14 tad-Direttiva. L-għan tal-konsultazzjoni għandu jkun il-konsiderazzjoni tal-bżonn ta’ gwidi volontarji bħal dawk fis-settur jew fl-attivitajiet konċernati u, meta dawn il-gwidi jitqiesu li jkunu neċessarji: (i) il li jiġi indikat l-iskop u l-intenzjoni, il-materja u l-orarju għall-iżvilupp ta’ dawn il-gwidi volontarji waqt li jittieħed f’konsiderazzjoni ż-żmien meħtieġ għall-konsultazzjoni ma’ l-interessi sostanzjalment milqutin minnhom, u (ii) illi dawn il-gwidi jiġu żviluppati u, jew evalwati taħt il-pat roċinju ta’ istitut ta’ standards Ewropew. (7) Fl-iżvilupp tal-gwidi Ewropej għal prattika tajba ta’ iġjene msemmija fis-subregola (6), il-miżuri kollha neċessarji sejrin jittieħdu b’mod illi: (i) jiġi żgurat illi taligwidi jiġu żviluppati mir-rappreżentanti tas-setturi tan-negozju ta’ l-ikel u rappreżentanti ta’ l-interessi sostanzjalment milqutin, bħal, pereżempju, l-awtoritajiet kompetenti u l-gruppi ta’ konsumaturi, (ii) jiġi żgurat illi l-kontenuti ta’ gwidi bħal dawk ikunu konformi mad-disposizzjonijiet tar-regola 3 u, fejn adatt, wara li jiġi kunsidrat il-Kodiċi ta’ Prattika Internazzjonali Kif Rakkomandat, Prinċipji Ġenerali ta’ l-Iġjene ta’ l-Ikel tal-Codex Alimentarius, (iii) jiġi żgurat illi l-kontenuti ta’ gwidi bħal dawk huma prattikabbli għas-setturi ta’ l-industrija ta’ l-ikel msemmija fil-Komunità, (iv) jiġi żgurat illi jitqiesu l-gwidi relevanti għal prattika tajba ta’ iġjene mfassla skond is-subregoli), (v) jiġi żgurat illi l-interess i kollha sostanzjalment milqutin minn gwidi bħal dawk, inklużi l-Istati Membri, jiġu konsultati u li jitqiesu l-kummenti tagħhom. (8) It-titoli u r-referenzi ta’ gwidi Ewropej ta’ prattika tajba ta’ iġjene żviluppati skond il-proċedura tal-paragrafi 6 u 7 ta’ l-Artikolu 5 tad-Direttiva huma pubblikati fis-serje C tal-Ġurnal Uffiċjali tal-Komunitajiet Ewropej. L-Istati Membri għandhom jiżguraw illi dawk il-gwidi pubblikati jinġiebu għall-attenzjoni tas-setturi relevanti tan-negozju ta’ l-ikel u ta’ l-awtoritajiet adatti fit-territorji tagħhom. 6. Applikazzjoni ta’ standards Ewropej. L-Istati Membri għandhom, jekk jaraw li jkunhekk adatt jirrakkomandaw lill-operaturi tan-negozju ta’ l-ikel biex japplikaw l-iStandards Ewropej tas-serje EN 29000 sabiex jimplimentaw ir-regoli ġenerali ta’ iġjene u l-gwidi għal prattika tajba ta’ iġjene. 7. Disposizzjonijiet nazzjonali. (1) Bla ħsara għat-Trattat, l-Istati Membri għandhom iżommu, jemendaw jew idaħħlu disposizzjonijiet ta’ iġjene nazzjonali, illi jkunu aktar speċifiċi minn dawk stipulati mid-Direttiva, hekk iżda li dawk id-disposizzjonijiet: (i) ma għandhomx ikunu inqas vinkolanti minn dawk imsemmija fl-Iskeda, (ii) ma għandhomx ikunu jikkostitwixxu restrizzjoni, ostaklu jew barriera għall-kummerċ fl-oġġetti ta’ l-ikel prodotti skond id-Direttiva. (2) Sakemm ikunu ġew stipulati disposizzjonijiet dettaljati skond l-Artikolu 4 tad-Direttiva, l-Istati Membri għandhom iżommu, jemendaw jew idaħħlu d-disposizzjonijiet nazzjonali relevanti, mingħajr preġudiżżju għat-Trattat. (3) Fil-każ li Stat Membru jħoss li jkunhekk neċessarju, fil-każijiet imsemmija fil-paragrafi 1 u 2 ta’ l-Artikolu 7 tad-Direttiva, illi tiġi adottata leġislazzjoni ġdida jew li tiġi emendata leġislazzjoni eżistenti, dan l-Istat għandu jikkomunika lill-Kummissjoni u lill-Istati Membri l-oħrajn il-miżuri maħsubin u jagħti r-raġunijiet li jiġġustifikawhom. Il-Kummissjoni għandha tikkonsulta lill-Istati Membri fi ħdan il-Kumitat Permanenti dwar l-Oġġetti ta’ l-Ikel imwaqqaf bid-Deċiżjoni 69/414/KEE jekk tikkonsidra li dik il-konsultazzjoni tkun siewja jew jekk Stat Membru jkun hekk jirrekjedi. L-Istat Membru jista’ jieħu l-miżuri maħsuba tliet xhur biss wara tali komunikazzjoni u sakemm ma jkunx irċieva opinjoni kuntrarja mill-Kummissjoni. Fil-każ ta’ l-aħħar, qabel it-tmiem tal-perjodu msemmi fit-tieni paragrafu, il-Kummissjoni għandha tibda l-proċedura msemmija fl-Artikolu 14 sabiex jiġi stabbilit jekk il-miżuri maħsuba jistgħux jiġu implementati bla ħsara kif neċessarju, għall-emendi adatti. 8. Kontrolli. (1) L-awtoritajiet kompetenti għandhom iwettqu kontrolli skond id-Direttiva 89 ż397/KEE sabiex jiżgura w il lid-disposizzjonijiet ta’ l-Artikolu 3 tad-Direttiva u, fejn ikun adatt, kull disposizzjoni stipulata konsegwentement għall-Artikolu 4 tad-Direttiva jkunu qegħdin jiġu osservati min-negozji ta’ l-ikel. Waqt li dan ikun qed iseħħ, għandhom jitqiesu sew il-gwidi ta’ prattika ta’ iġjene tajba msemmija fl-Artikolu 5 tad-Direttiva, fejn dawn jeżistu. (2) L-ispezzjonijiet mill-awtoritajiet kompetenti għandhom jinkludu evalwazzjoni ġenerali ta’ perikli potenzjali għas-sigurtà ta’ l-ikel assoċjati man-negozju. L-awtoritajiet kompetenti għandhom jagħtu attenzjoni partikolari lill-punti kritiċi ta’ kontroll identifikati minn negozji ta’ l-ikel sabiex jiġi evalwat jekk il-ħarsien neċessarju u l-kontrolli ta’ verifika jkunux qegħdin jiġu operati. L-Istati Membri għandhom jipprovdu li l-postijiet kollha ta’ l-ikel jiġu spezzjonati bi frekwenza illi tieħu f’konsiderazzjoni ir-riskju assoċjat mal-postijiet. (3) L-awtoritajiet kompetenti għandhom jiżguraw li l-kontrolli fuq l-oġġetti ta’ l-ikel importati lejn il-Komunità jsiru skond id-Direttiva 89/397/KEE bil-għan li jiġi żgurat li d-disposizzjonijiet relevanti ta’ l-Artikolu 3 u, fejn ikun adatt, kull disposizzjoni stipulata konsegwentement għall-Artikolu 4, jiġu osservati. 9. Nuqqas ta’ osservanza tar-regoli. (1) Jekk, waqt it-twettiq tal-kontrolli msemmija fl-Artikolu 8, l-awtoritajiet kompetenti jiżguraw il lin-nuqqas ta’ osservanza tad-disposizzjonjijiet tar-regola 3, jew, fejn ikun japplika, kull disposizzjoni stipulata skond ir-regola 4 tista’ tirriżulta f’riskji jew lis-sigurtà jew lit-tjubija għas-saħħa ta’ l-oġġetti ta’ l-ikel, huma għandhom jieħdu l-miżuri xierqa illi jistgħu jestendu sal-irtirar u, jew id-distruzzjoni ta’ l-oġġett ta’ l-ikel jew l-egħluq tal-impriża għal perjodu ta’ żmien adatt. Sabiex jiġi determinat ir-riskju għas-sigurtà u t-tjubija għas-saħħa ta’ l-istess ikel, għandha tittieħed f’konsiderazzjoni n-natura ta’ l-ikel, il-modil li bih dan jiġi maneġġat u ppakkjat u kull proċess li l-ikel ikun assoġġettat għalih qabel ma jintbagħat lill-konsumatur u l-kondizzjonijiet illi taħthom ikun ġiemuri u, jew maħżun. (2) L-Istati Membri għandhom jieħdu l-miżuri neċessarji sabiex jiżguraw li kull persuna naturali jew legali li tintlaqat mill-kontroll i kollha dritt ta’ appell kontra l-miżuri meħudin mill-awtorità kompetenti wara dak il-kontroll. 10. Perikolu għas-saħħa tal-bniedem. (1) Fil-każ ta’ problema ta’ iġjene illi x’aktarx tkun sertippreżenta riskju serju għas-saħħa tal-bniedem, jew jekk din tiżviluppa fit-territorju ta’ pajjiż terz, il-Kummissjoni, jew bl-inizjattiva tagħha stess jew fuq rikjesta ta’ Stat Membru, għandha tadotta minnufih il-miżuri li ġejjin, skond il-gravità tas-sitwazzjoni: (i) tissospendi l-importazzjonijet mill-pajjiż terz jew minn parti minnu u, fejn ikun hemm bżonn, mill-pajjiż terz illi jintlaqat bit-transitu minn ġofih, u, jew (ii) tistipula kondizzjonijiet speċjali għal oġġetti ta’ l-ikel mill-pajjiż terz kollu konċernat, jew minn parti minnu. (2) Il-Kummissjoni tista’, fil-każ imsemmi fis-subregola (1), tieħu miżuri protettivi temporanji fir-rigward ta’ oġġetti ta’ l-ikel konċernati. (3) Barra mill-każijiet ta’ emerġenza, l-Kummissjoni għandha tikkonsulta lill-Istati Membri qabel ma tadotta l-miżuri msemmija fis-subregoli). (4) Il-Kummisjoni għandha tinnotifika lill-Kunsill kif ukoll lill-Istati Membri minnufih fir-rigward ta’ kull deċiżjoni li tittieħed skond is-subregoli). Kull Stat Membru jista’ jirreferi d-deċiżjoni tal-Kummissjoni lill-Kunsill fi żmien tletinjum min-notifika msemmija fis-subregola (1). Il-Kunsill, permezz ta’ maġġoranza kwalifikata, jista’ jikkonferma, jemenda jew jirrevoka d-deċiżjoni adottata mill-Kummissjoni. Jekk il-Kunsill ma jieħux deċiżjoni fi żmien tletin jum, id-deċiżjoni tal-Kummissjoni għandha titqies li tkun ġiet revokata. (5) Meta Stat Membru jinforma uffiċjalment lill-Kummissjoni dwar il-bżonn il li jittieħdu miżuri ta’ salvagwardja, u l-Kummissjoni ma tkunx għamlet użu mid-disposizzjonijiet tas-subregoli), dak l-Istat Membru jista’ jieħu miżuri protettivi temporanji fir-rigward ta’ l-importazzjoni ta’ l-oġġetti ta’ l-ikel konċernati. Meta Stat Membru jadotta miżuri protettivi temporanji, dan għandhu jinforma l-Istati Membri l-oħra kif ukoll lill-Kummissjoni. Fi żmien għaxart ijiem tax-xogħol, il-Kummissjoni għandha tippreżenta l-kwistjoni lill-Kumitat Permanenti dwar l-Oġġetti ta’ l-Ikel skond il-proċedura msemmija fir-regola 14 bil-għan ta’ estensjoni, emenda jew abrogazzjoni tal-miżuri protettivi temporanji nazzjonali. 11. Meta tkun disponibbli informazzjoni ġdida. (1) Meta minħabba informazzjoni ġdida jew evalwazzjoni mill-ġdid ta’ informazzjoni eżistenti, Malta jkollha raġunijettajbabiex tissuspetta li l-applikazzjoni tad-disposizzjonijiet dettaljati stipulati konformement mar-regola 4 jikkostitwixxu riskju għas-saħħa, l-awtorità kompetenti tista’ temporanjament tissospendi jew tirrestrinġi l-applikazzjoni tad-disposizzjonijiet inkwistjoni f’Malta. Hija għandha tinforma lill-Istati Membri l-oħra kif ukoll lill-Kummissjoni b’dan kollu minnufih, u tagħti raġunijiet għal din id-deċiżjoni. (2) Il-Kummissjoni għandha teżamina r-raġunijiet mogħtija mill-Istat Membu msemmija fis-subregola (1), mill-aktar fis possibbli, fil-Kumitat Permanenti dwar l-Oġġetti ta’ l-Ikel u għandha tagħti l-opinjoni tagħha u tieħu kull miżura neċessarja b’konformità mal-proċedura msemmija fir-regola 14. 12. Awtorità kompetenti. L-Istati Membri għandhom jappuntaw l-awtoritajiet kompetenti responsabbli għall-kontroll ta’ l-iġjene, u għandhom javżaw lill-Kummissjoni bihom. 13. Standards internazzjonali. L-emendi għar-referenzi ta’ standards internazzjonali, bħal dawk tal-Codex Alimentarius, imsemmija f’dawn ir-regoli, jistgħu jiġu addottati skond il-proċedura msemmija fir-regola 14. 14. Kumitat Permanenti għall-Oġġetti ta’ l-Ikel. (1) Il-Kummissjoni għandha tkun assistita mill-Kumitat Permanenti dwar l-Oġġetti ta’ l-Ikel (minn issa ’l quddiem imsejjaħ "il-Kumitat"). (2) Ir-rappreżentant tal-Kummissjoni għandu jressaq lill-Kumitat abbozz tal-miżuri li għandhom jittieħdu. Il-Kumitat għandu jagħti l-opinjoni tiegħu fuq l-abbozz fiż-żmien deċiż mic-chairmanakond l-urġenza tal-każ. L-opinjoni għandha tingħata mill-maġġoranza msemmija fl-Aritkolu 148(2) tat-Trattat fil-każ ta’ deċiżjonijiet li l-Kunsill ikun meħtieġ jaddotta wara proposta lissirlu mill-Kummissjoni. (3) Il-voti tar-rappreżentanti ta’ l-Istati Membri fil-Kumitat għandhom jiġu peżati bil-mod kif msemmi f’dak l-Artikolu. Ic-chairman ma jkollux vot. (4) Il-Kummissjoni għandha tadotta l-miżuri msemmija jekk dawn ikunu skond l-opinjoni tal-Kumitat. (5) Jekk il-miżuri msemmija ma jkunux skond l-opinjoni tal-Kumitat, jew jekk ma tingħatax opinjoni, l-Kummissjoni għandha, mingħajr dewmien, tressaq proposta quddiem il-Kunsill dwar il-miżuri li għandhom jittieħdu. Il-Kunsill għandu jaġixxi b’maġġoranza kwalifikata. (6) Jekk fi żmien tliet xhur mid-data ta’ referenza lill-Kunsill, il-Kunsill jibqa’ ma jieħux azzjoni, il-miżuri proposti għandhom jiġu adottati mill-Kummissjoni, minbarra meta l-Kunsill ma jkunx iddeċieda kontra dawk il-miżuri b’maġġoranza sempliċi.